**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**Հ Ր Ա Վ Ե Ր**

**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ԿՈՂՄԻՑ ՏՍՍՆՄԵԿԵՐՈՐԴ ԴԱՍԱՐԱՆԻ «ՀԱՆՐԱՀԱՇԻՎ», «ԿԵՆՍԱԲԱՆՈՒԹՅՈՒՆ», «ԲՆԱԳԻՏՈՒԹՅՈՒՆ», «ՔԻՄԻԱ», «ՀԱՅԱՍՏԱՆԻ ՊԱՏՄՈՒԹՅՈՒՆ», «ՌՈՒՍԱՑ ԼԵԶՈՒ» ԱՌԱՐԿԱՆԵՐԻ ԴԱՍԱԳՐՔԵՐԻ ՍՏԵՂԾՄԱՆ ՆՊԱՏԱԿՈՎ «ՀՀԿԳՄՍՆԴՄ-** **1146/25-11/1» ԾԱԾԿԱԳՐՈՎ ՀԱՅՏԱՐԱՐՎԱԾ ԴՐԱՄԱՇՆՈՐՀԻ ՀԱՏԿԱՑՄԱՆ ՄՐՑՈՒՅԹԻ**

Հարգելի մասնակից նախքան հայտ կազմելը և ներկայացնելը խնդրում ենք մանրամասնորեն ուսումնասիրել սույն հրավերը, քանի որ հրավերին չհամապատասխանող հայտերը ենթակա են մերժման:

Եթե Դուք գրանցված չեք [www.armeps.am](http://www.armeps.am) էլեկտրոնային համակարգում, սակայն ցանկություն ունեք մասնակցել սույն մրցույթին, ապա հայտ ներկայացնելու համար անհրաժեշտ է ինքնագրանցվել նշված համակարգում: Գրանցվելու պայմանները սահմանված են [www.minfin.am](http://www.minfin.am) հասցեով գործող կայքի «Դրամաշնորհներ» բաժնի «Ուղեցույցներ, ձեռնարկներ» ենթաբաժնում տեղադրված [«Մասնակցի կողմից էլեկտրոնային (ARMEPS) համակարգի գործածման» ուղեցույց](http://gnumner.am/website/images/original/e97e36cf.docx)ում:

Միաժամանակ՝

- հայտը armeps (www.armeps.am) համակարգ (այսուհետ` համակարգ) մուտքագրելիս անհրաժեշտ է առաջնորդվել [www.minfin.am](http://www.minfin.am) հասցեով գործող կայքի «Դրամաշնորհներ» բաժնի «Ուղեցույցներ, ձեռնարկներ» ենթաբաժնում տեղադրված է «էլեկտրոնային եղանակով դրամաշնորհային մրցույթի կազմակերպման» [ուղեցույց](http://gnumner.am/website/images/original/%D5%88%D5%92%D5%82%D4%B5%D5%91%D5%88%D5%92%D5%85%D5%91.docx)ով.

- դասագրքի տպագրված ազդօրինակ նմուշը ու դրա էլեկտրոնային տարբերակը ներկայացվում է առձեռն՝ հայտը ներկայացնելու հաջորդ օրը.

- համակարգի հետ կապված հարցեր և խնդիրներ առաջանալիս կարող եք դիմել պատվիրատուին, ինչպես նաև ՀՀ ֆինանսների նախարարություն՝ ք. Երևան, Մելիք-Ադամյան փող. 1 հասցեով (հեռախոս`(+37411) 28-93-20):

Համակարգում գրանցվելը, ինչպես նաև հայտ ներկայացնելն անվճար է:

**ԲՈՎԱՆԴԱԿՈւԹՅՈւՆ**

**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ԿՈՂՄԻՑ ՏԱՍՆՄԵԿԵՐՈՐԴ ԴԱՍԱՐԱՆԻ «ՀԱՆՐԱՀԱՇԻՎ», «ԿԵՆՍԱԲԱՆՈՒԹՅՈՒՆ», «ԲՆԱԳԻՏՈՒԹՅՈՒՆ», «ՔԻՄԻԱ», «ՀԱՅԱՍՏԱՆԻ ՊԱՏՄՈՒԹՅՈՒՆ», «ՌՈՒՍԱՑ ԼԵԶՈՒ» ԱՌԱՐԿԱՆԵՐԻ ԴԱՍԱԳՐՔԵՐԻ ՍՏԵՂԾՄԱՆ ՆՊԱՏԱԿՈՎ ՀԱՅՏԱՐԱՐՎԱԾ ԴՐԱՄԱՇՆՈՐՀԻ ՀԱՏԿԱՑՄԱՆ ՄՐՑՈՒՅԹԻ ՀՐԱՎԵՐԻ**

**ՄԱՍ I.**

1. Դրամաշնորհի տրամադրման հիմնական պայմանները, այդ թվում՝ բյուջեն

2. Մասնակցի մասնակցության իրավունքի պահանջները, դասագրքերին ներկայացվող պահանջները և ուսումնական նյութերի փորձաքննության կարգը

3. Մրցույթի չափաբաժինները

4. Հրավերի պարզաբանումը և հրավերում փոփոխություն կատարելու կարգը

5. Հայտը ներկայացնելու կարգը

6. Հայտի գործողության ժամկետը, հայտերում փոփոխություն կատարելու և դրանք հետ վերցնելու կարգը

7. Հայտերի բացումը, քննարկման կարգը և գնահատման չափանիշները, հայտերը մերժելու պայմանները

8. Պայմանագրի կնքումը

9. Ընթացակարգը չկայացած հայտարարելը

**ՄԱՍ II.**

1. Ընդհանուր դրույթներ

2. Մրցույթի հայտի պատրաստման հրահանգը

3. Հավելվածներ 1-3

Սույն հրավերը տրամադրվում է ի լրումն **«ՀՀԿԳՄՍՆԴՄ- 1146/25-11/1»** ծածկագրով անցկացվող դրամաշնորհի հատկացման մրցույթի (այսուհետև` մրցույթ) հայտարարության։

Սույն հրավերը կազմվել է ՀՀ կառավարության 2003թ. դեկտեմբերի 24-ի N 1937-Ն որոշմամբ հաստատված «ՀՀ պետական բյուջեից իրավաբանական անձանց սուբսիդիաների և դրամաշնորհների հատկացման կարգի (այսուհետ` Կարգ), ինչպես նաև ՀՀ կառավարության 2021 թվականի հունվարի 27-ի N 97-Ն որոշմամբ սահմանված դրույթների, ՀՀ կառավարության 2022 թվականի դեկտեմբերի 1-ի N 1854-Ն որոշման և Հայաստանի Հանրապետության կրթության, գիտության, մշակույթի և սպորտի նախարարի 2022 թվականի հունիսի 9-ի «Հանրակրթական առարկաների դասագրքերի և ուսումնաօժանդակ գրականության ստեղծման, հրատարակման և հանրակրթության պետական չափորոշչին դրանց համապատասխանության գնահատման առարկայական հանձնաժողովների ձևավորման կարգը սահմանելու մասին»N 20-Ն հրամանով հաստատված կարգի (այսուհետ` Դասագրքերի Կարգ) պահանջներին համապատասխան և նպատակ ունի մրցույթին մասնակցելու մտադրություն ունեցող կազմակերպություններին (այսուհետ` մասնակից) տեղեկացնել մրցույթի պայմանների անցկացման, հաղթող մասնակցին որոշելու և նրա հետ պայմանագիր կնքելու մասին, ինչպես նաև օժանդակելու մրցույթի հայտի պատրաստմանը։

Հայտեր կարող են ներկայացնել համակարգում գրանցված՝ ֆիզիկական կամ իրավաբանական անձի կարգավիճակ ունեցող կազմակերպությունները (այսուհետ՝ նաև մասնակից)։

Համակարգում որպես մասնակից գրանցվելու նպատակով անձը մուտք է գործում www.armeps.am հասցեով գործող կայք և լրացնում համապատասխան պահանջվող տեղեկատվությունը, որից հետո գրանցումը հաստատելու նպատակով էլեկտրոնային փոստի միջոցով ստացված թվի և (կամ) տառերի կոմբինացիան մուտքագրում է համակարգ: Նշված տեղեկատվությունը ճիշտ մուտքագրելուց հետո անձը համարվում է համակարգում գրանցված մասնակից, ինչի մասին ավտոմատ եղանակով ստանում է ծանուցում: Մասնակցի գրանցումն ավտոմատ եղանակով համարվում է չեղյալ, եթե համակարգում գրանցվելու օրվանից հաշված 30 օրացուցային օրվա ընթացքում վերջինս մուտք չի գործում համակարգ կամ մուտք է գործում, սակայն համակարգ չի մուտքագրում տեղեկատվությունը: Այս պարագայում իրականացվում է գրանցման նոր գործընթաց:

Սույն մրցույթի հետ կապված հարաբերությունների նկատմամբ կիրառվում է Հայաստանի Հանրապետության իրավունքը։ Սույն ընթացակարգի հետ կապված վեճերը ենթակա են քննության Հայաստանի Հանրապետության դատարաններում։

Հանձնաժողովի քարտուղարի էլեկտրոնային փոստի հասցեն` [meri.msva@gmail.com](mailto:meri.msva@gmail.com)

**ՄԱՍ I**

**1. ԴՐԱՄԱՇՆՈՐՀԻ ՏՐԱՄԱԴՐՄԱՆ ՀԻՄՆԱԿԱՆ ՊԱՅՄԱՆՆԵՐԸ, ԱՅԴ ԹՎՈՒՄ՝ ԲՅՈՒՋԵՆ**

1.1 Դրամաշնորհը տրամադրվում է այն ֆիզիկական կամ իրավաբանական անձին (անձանց), որը (որոնք) ներկայացրել է սույն հրավերով նշված դասագրքին ներկայացվող պահանջներին համապատասխան ուսումնական նյութ և սահմանված կարգով ճանաչվել հաղթող:

1.2 **Փորձաքննությունը և սահմանված շեմն անցած, հաղթող ճանաչված յուրաքանչյուր դասագրքի համար (բայց ոչ ավել, քան յուրաքանչյուր չափաբաժնից 2 դասագիրք, բացառությամբ, եթե առավելագույն միավոր հավաքած դասագրքերը հավաքել են հավասար միավորներ, ապա այդ քանակին համապատասխան) տրվում է առավելագույնը 6,300,000 (վեց միլիոն երեք հարյուր հազար) ՀՀ դրամ գումար՝ ներառյալ հարկերը, տուրքերը և պարտադիր այլ վճարները:**

1.3 Փորձաքննությունն անցած, հաղթող ճանաչված, դասագրքերի երաշխավորման ցուցակում ընդգրկված, ուսումնական հաստատությունների կողմից պատվիրված, տպագրության ներկայացված յուրաքանչյուր դասագրքի յուրաքանչյուր տպաքանակի համար ԴՏՀՏՇ հիմնադրամի կողմից հեղինակին, իսկ իրավաբանական անձի դեպքում` վերջինիս և հեղինակի միջև կնքված գույքային իրավունքները տվյալ իրավաբանական անձին փոխանցելու մասին պայմանագրի առկայության պարագայում` իրավաբանական անձին տրամադրվում է հոնորար՝ տվյալ չափաբաժնի տպագրման համար ծախսված գումարի 8 (ութ) տոկոսի չափով՝ ներառյալ հարկերը, տուրքերը և պարտադիր այլ վճարները:

1.4 Սահմանված շեմն անցած և դրամաշնորհ չստացած ուսումնական նյութերը սահմանված կարգով երաշխավորվում են օգտագործման հանրակրթական ուսումնական հաստատություններում:

**2. ՄԱՍՆԱԿՑԻ ՄԱՍՆԱԿՑՈՒԹՅԱՆ ԻՐԱՎՈՒՆՔԻ ՊԱՀԱՆՋՆԵՐԸ, ԴԱՍԱԳՐՔԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ԵՎ ՈՒՍՈՒՄՆԱԿԱՆ ՆՅՈՒԹԵՐԻ ՓՈՐՁԱՔՆՆՈՒԹՅԱՆ ԿԱՐԳԸ**

2.1 Սույն  մրցույթին մասնակցելու իրավունք չունեն անձինք՝

2.1.1 որոնք հայտը ներկայացնելու օրվա դրությամբ դատական կարգով ճանաչվել են սնանկ.

2.1.2 որոնք կամ որոնց գործադիր մարմնի ներկայացուցիչը հայտը ներկայացնելու օրվան նախորդող հինգ տարիների ընթացքում դատապարտված է եղել ահաբեկչության ֆինանսավորման, երեխայի շահագործման կամ մարդկային թրաֆիքինգ ներառող հանցագործության, հանցավոր համագործակցություն ստեղծելու կամ դրան մասնակցելու, կաշառք ստանալու, կաշառք տալու կամ կաշառքի միջնորդության և օրենքով նախատեսված տնտեսական գործունեության դեմ ուղղված հանցագործությունների համար, բացառությամբ այն դեպքերի, երբ դատվածությունը օրենքով սահմանված կարգով մարված կամ վերացված է.

2.1.3 որոնց վերաբերյալ գնումների ոլորտում հակամրցակցային համաձայնության, գերիշխող դիրքի չարաշահման կամ անբարեխիղճ մրցակցության համար պատասխանատվություն սահմանող վարչական ակտը հայտը ներկայացվելու օրվան նախորդող երեք տարվա ընթացքում դարձել է անբողոքարկելի, իսկ բողոքարկված լինելու դեպքում թողնվել է անփոփոխ․

2.1.4 որոնք հայտը ներկայացնելու օրվա դրությամբ ներառված են Եվրասիական տնտեսական միությանն անդամակցող երկրների գնումների մասին օրենսդրության համաձայն հրապարակված գնումների գործընթացին մասնակցելու իրավունք չունեցող մասնակիցների ցուցակում.

2.1.5 որպես ընտրված մասնակից հրաժարվել կամ զրկվել է պայմանագիր կնքելու իրավունքից.

2.1.6 այն կազմակերպությունները, որոնք հայտը ներկայացնելու օրվա դրությամբ ներառված են պետական բյուջեից դրամաշնորհ ստանալու նպատակով կազմակերպվող մրցույթին մասնակցելու իրավունք չունեցող կազմակերպությունների ցուցակում (այսուհետ՝ ցուցակ): Ցուցակը հրապարկված է [www.minfin.am](http://www.minfin.am) հասցեով գործող կայքում:

2.2 Կազմակերպությունն ընդգրկվում է ցուցակում, եթե՝

ա. որպես հաղթող հրաժարվում կամ զրկվում է պայմանագիր կնքելու իրավունքից.

բ. խախտել է կնքված պայմանագրով ստանձնած պարտավորություն, որը հանգեցրել է պետական մարմնի կողմից պայմանագրի միակողմանի լուծմանը:

2.3 Եթե կազմակերպությունը ցուցակում ներառվել է հայտը ներկայացնելու օրվանից հետո, ապա նրա հայտը ենթակա չէ մերժման:

2.4 Մասնակցության իրավունքի գնահատման համար մասնակիցը հայտով պետք է ներկայացնի իր կողմից հաստատված` սույն հրավերի 2-րդ մասի 2.1 կետով նախատեսված գրավոր հայտարարություն:

2.5 Ուսումնական նյութերի փորձաքննության համար մասնակիցը հայտով ներկայացնում է մրցույթին մասնակցելու դիմում հայտարարություն՝ հավելված 1-ում և սույն մասի 2.7.1-ից 2.9-րդ կետերով նշված դասագրքերին ներկայացվող պահանջների համապատասխանող ուսումնական նյութի առնվազն **11 հատ** տպագրված ազդօրինակ նմուշը ու դրա էլեկտրոնային տարբերակը, որը պետք է ունենա օգտագործման համար անհրաժեշտ դասագրքի ամբողջական տեսք՝ պատրաստ տպագրության համար:

2.6 Մասնակիցները կարող են մրցույթին մասնակցել համատեղ գործունեության կարգով (կոնսորցիումով)։ Նման դեպքում`

2.6.1 հայտը ներառում է նաև համատեղ գործունեության պայմանագիրը և համահեղինակների միջև կնքված պայմանագիր՝ հստակ սահմանելով համահեղինակների՝ տվյալ դասագրքի ստեղծման մտավոր սեփականության իրավունքի պայմանները.

2.6.2 համատեղ գործունեության պայմանագրի կողմերից որևէ մեկը չի կարող սույն մրցույթին ներկայացնել առանձին հայտ, նույն չափաբաժնի՝ տարբեր հեղինակային խմբում ընդգրկված նույն անձով հայտերը նույնպես չեն կարող ներկայացվել: Սույն ենթակետի պահանջը չպահպանելու դեպքում հայտերի բացման նիստում մերժվում են ինչպես համատեղ գործունեության կարգով, այնպես էլ առանձին ներկայացված հայտերը.

2.6.3 եթե համատեղ գործունեության պայմանագրով սահմանված է, որ մասնակիցների ընդհանուր գործերը վարում է համատեղ գործունեության պայմանագրի առանձին մասնակից, ապա հայտը ներկայացվում, իսկ պայմանագիր կնքվելու դեպքում վճարումները կատարվում են այդ մասնակցին: Այն դեպքում, երբ համատեղ գործունեության պայմանագրով նախատեսվում է, որ ընդհանուր գործերը վարելիս յուրաքանչյուր մասնակից իրավունք ունի գործելու բոլոր մասնակիցների անունից, ապա պայմանագիր կնքվելու դեպքում դրա հիման վրա վճարումները կատարվում են հայտը ներկայացրած մասնակցին.

2.6.4 հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները:

2.7 Հանրակրթական առարկաների դասագրքերին ներկայացվող ընդհանրական պահանջներն են.

2.7.1 դասագիրքը պետք է համապատասխանի Հանրակրթության պետական չափորոշչի, կրթության պետական կառավարման լիազորված մարմնի կողմից հաստատված տվյալ առարկայի չափորոշչի և ծրագրի պահանջներին և ներկայացնի առարկայի կամ դրա` համապատասխան դասարանի համար նախատեսված մասի (եթե դասագիրքը կազմված է մեկից ավելի իրար շարունակող մասերից) հիմնական բովանդակությունը,

2.7.2 դասագիրքը պետք է ներկայացնի միայն ստույգ, գիտականորեն հաստատված և ճշգրիտ տեղեկատվություն, վարկածների վերաբերյալ տեղեկատվության ընդգրկման պարագայում՝ հստակ նշում պարունակի այդ մասին, օգտագործի միայն գիտականորեն շրջանառվող վարկածներ,

2.7.3 դասագրքում պետք է ապահովված լինեն պատշաճ հղումները (այդ թվում՝ էլեկտրոնային հասցեների հղումներ) օգտագործված բոլոր նյութերին և աղբյուրներին: Դասագրքում հղումներով նախատեսված բոլոր նյութերը և աղբյուրները պետք է մշտապես հասանելի լինեն դասագրքի գործածության ողջ ժամանակահատվածում և պաշտպանված լինեն կիբերհարձակումներից,

2.7.4 դասագիրքը պետք է հնարավորություն ընձեռի բազմակողմանիորեն ծանոթանալու ներկայացվող նյութին կամ թեմային և նպաստի սովորողի մոտ դրա վերաբերյալ սեփական դիրքորոշման ու կարծիքի ձևավորմանը,

2.7.5 դասագիրքը պետք է լինի մատչելի՝ համապատասխանելով տվյալ դասարանի սովորողի լեզվամտածողության, ինչպես նաև տեսողության խնդիրներ ունեցող երեխաների առանձնահատկություններին՝ խուսափելով մասնագիտական և գիտական եզրույթների անհարկի գործածումից, երկարաշունչ նախադասություններից՝ կիրառելով պարզ կառուցվածքով և հասկանալի բովանդակությամբ նախադասություններ, ներառի պարզ օրինակներ, բազմաբնույթ վարժություններ,

2.7.6 դասագրքում պետք է օգտագործվեն տեղեկատվության փոխանցման տարբեր եղանակներ՝ տեքստային, պատկերային, գրաֆիկական, թվային և այլ՝ փոխլրացման և համադրման սկզբունքով՝ խուսափելով կրկնություններից,

2.7.7 դասագրքի կառուցվածքը պետք է համապատասխանի ներքոգրյալ պահանջներին․ գլուխների և դասերի, պարագրաֆների և կառուցվածքային այլ բնութագրիչների դասավորում, ներքին ամբողջականություն, հստակություն, տրամաբանական հաջորդականություն, եզրակացությունների հակիրճություն, պարզություն, ներկայացման արտահայտչություն ու պատկերացումների, նկարազարդումների, ճշգրիտ և բազմազան հարցերի, պայմանների ու առաջադրանքների այնպիսի կառուցվածք, որը սովորողներից պահանջում է կատարել մտավոր գործողություններ, նշումներ, ուրվագծեր, գծանկարներ, հաշվարկներ, գործնական աշխատանքներ, փորձեր և այլն:

2.8 Դասագրքի ծավալին ներկայացվող պահանջներն են՝

դասագրքի էջերը չպետք է գերազանցեն՝ 192 էջը (12 մամուլ):

Դասագիրքը պետք է ունենա 170մմx240մմ (70x100/1/16) **կամ 206մմx260մմ (84x108/1/16) ձևաչափերը:**

2.9 Դասագիրքը պետք է լինի թղթային և համապատասխանի Դասագրքերի Կարգով սահմանված դասագրքերին ներկայացվող տեխնիկական պահանջներին:

2.10 Դասագիրքը պետք է ունենա օգտագործման մեթոդական ուղեցույց և բովանդակությունը լրացնող կամ հարստացնող այլ ուսումնական նյութեր, որոնք պետք է լինեն էլեկտրոնային։

2.11 Դասագրքերի, դասագրքի մեթոդական ուղեցույցների, դասագրքի բովանդակությունը լրացնող կամ հարստացնող այլ ուսումնական (ուսումնաօժանդակ) նյութերի օգտագործման (ներառյալ՝ հոնորարների վճարման) հետ կապված մտավոր սեփականությանը վերաբերող բոլոր իրավահարաբերությունները կարգավորվում են սույն հրավերով և կողմերի միջև կնքվող հավելված 3-ի պայմանագրով:

2.12 Մրցույթին ներկայացված ուսումնական նյութերի գնահատումն իրականացվում է երեք փուլով՝ հանձնաժողովի կողմից հայտի համապատասխանության գնահատում, գիտական համապատասխանության գնահատում, բովանդակային գնահատում:

### **3. ՄՐՑՈՒՅԹԻ ՉԱՓԱԲԱԺԻՆՆԵՐԸ**

**ՏԱՆՄԵԿԵՐՈՐԴ ԴԱՍԱՐԱՆ**

|  |  |
| --- | --- |
| **Չափաբաժինների համարները** | **Չափաբաժնի անվանումը** |
| **1** | **«ՀԱՆՐԱՀԱՇԻՎ»** |
| **2** | **«ԿԵՆՍԱԲԱՆՈՒԹՅՈՒՆ»** |
| **3** | **«ԲՆԱԳԻՏՈՒԹՅՈՒՆ»** |
| **4** | **«ՔԻՄԻԱ»** |
| **5** | **«ՀԱՅԱՍՏԱՆԻ ՊԱՏՄՈՒԹՅՈՒՆ»** |
| **6** | **«ՌՈՒՍԱՑ ԼԵԶՈՒ»** |

**4. ՀՐԱՎԵՐԻ ՊԱՐԶԱԲԱՆՈՒՄԸ ԵՎ ՀՐԱՎԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

4.1 Կարգի 22-րդ կետի համաձայն` մասնակիցն իրավունք ունի հանձնաժողովից պահանջել հրավերի պարզաբանում։

Մասնակիցն իրավունք ունի հայտերի ներկայացման վերջնաժամկետը լրանալուց առնվազն տասն օրացուցային օր առաջ համակարգի միջոցով հանձնաժողովից պահանջելու սույն հրավերի պարզաբանում։ Հանձնաժողովը հարցումը կատարած մասնակցին պարզաբանումը տրամադրում է համակարգի միջոցով` հարցումը ստանալու օրվան հաջորդող երկու օրացուցային օրվա ընթացքում։

4.2 Հարցման և պարզաբանումների բովանդակության մասին հայտարարությունը, պարզաբանումը տրամադրելու օրը հրապարակվում է համակարգում և պատվիրատուի [www.ecsc.am](http://www.ecsc.am) հասցեով գործող պաշտոնական ինտերնետային կայքի՝ «Դրամաշնորհային ծրագրեր» բաժնում` առանց նշելու հարցումը կատարած մասնակցի տվյալները։

4.3 Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հրավերի բովանդակության շրջանակից: Ընդ որում, մասնակիցը համակարգի միջոցով ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

4.4 Հայտերի ներկայացման վերջնաժամկետը լրանալուց ոչ ուշ քան յոթ օրացուցային օր առաջ հրավերում կարող են կատարվել փոփոխություններ։ Փոփոխություն կատարելու օրվան հաջորդող երեք օրացուցային օրվա ընթացքում փոփոխություն կատարելու մասին հայտարարությունը և փոփոխված հրավերը հրապարակվում են համակարգում և պատվիրատուի պաշտոնական ինտերնետային կայքում՝ նշելով հրապարակման ամսաթիվը:

4.5 Հրավերում փոփոխություններ կատարվելու դեպքում հայտերը ներկայացնելու վերջնաժամկետը հաշվվում է այդ փոփոխությունների մասին հայտարարությունը և փոփոխված հրավերը համակարգում և սույն բաժնով նախատեսված կայքում հրապարակվելու օրվանից:

4.6 Սույն բաժնի համաձայն՝ մրցույթի հրավերում փոփոխություն կատարվելու դեպքում պատվիրատուն չի կրում հրավերում փոփոխություն կատարելու հանգամանքով պայմանավորված՝ մասնակցի կողմից կրած վնասի ռիսկը:

**5. ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

5.1 Սույն մրցույթին մասնակցելու համար մասնակիցը համակարգի միջոցով հանձնաժողովին ներկայացնում է հայտ։ Հայտը սույն հրավերի հիման վրա մասնակցի կողմից ներկայացվող առաջարկն է:

Մասնակիցը կարող է հայտ ներկայացնել ինչպես յուրաքանչյուր չափաբաժնի (բայց ոչ ավելի մեկ հայտից), այնպես էլ մի քանի կամ բոլոր չափաբաժինների համար։

Հայտը ներկայացվում է մինչև դրա համար սույն հրավերով սահմանված ժամկետի ավարտը։

Հայտի պատրաստման կարգը նկարագրված է սույն հրավերի 2-րդ մասում` դրամաշնորհային մրցույթի հայտերը պատրաստելու հրահանգում։

5.2 Մրցույթի հայտերն անհրաժեշտ է ներկայացնել համակարգի միջոցով **(բացառությամբ ուսումնական նյութի տպագրված ազդօրինակ նմուշների ու դրանց էլեկտրոնային տարբերակի, որը ներկայացվում է առձեռն՝ հայտը ներկայացնելու հաջորդ աշխատանքային օրը՝ մինչև ժամը 18:00)։** Հայտերը ներկայացնելու վերջնաժամկետը լրանալուց հետո ներկայացված հայտերը չեն ընդունվում համակարգի կողմից։

5.3 Մասնակիցը հայտով ներկայացնում է`

1) իր կողմից հաստատված՝ սույն հրավերի 2-րդ մասի 2.1 կետով նախատեսված դիմում-հայտարարություն` նշելով էլեկտրոնային փոստի հասցեն, հարկ վճարողի հաշվառման համարը, գործունեության հասցեն և հեռախոսահամարը, որը ներառում է`

ա) սույն հրավերի 1-ին մասի 3-րդ կետով սահմանված չափաբաժնին համապատասխան դասագրքի տպագրված ազդօրինակ նմուշները ու դրանց էլեկտրոնային տարբերակը.

բ) համատեղ գործունեության և համահեղինակության (եթե առկա է) պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով): Համատեղ գործունեության կարգով (կոնսորցիումով) մասնակցելու պայմանները սահմանված են սույն մասի 2.5 կետում.

գ) համահեղինակների (եթե առկա է) և դրա նկատմամբ մտավոր սեփականության իրավունք ունեցող որևէ այլ անձի մասին տեղեկատվություն, ինչպես նաև նրանց իրավունքները հավաստող և նրանց հետ կնքված պայմանագրերի, համաձայնագրերի օրինակները (նշելով համահեղինակության համամասնությունները).

դ) կազմակերպության կանոնադրության և պետական ռեգիստրի վկայականի պատճենները (իրավաբանական անձի դեպքում),

ե) մասնակցի գրավոր հավաստիացումը, որ հայտը ներկայացնելով ընդունում է սույն հրավերում և Հավելված 3-ի պայմանագրում նշված բոլոր պայմանները.

5.4 Հանձնաժողովի և (կամ) պատվիրատուի կողմից էլեկտրոնային ծանուցումներն ուղարկվում են համակարգի միջոցով, իսկ մասնակցի կողմից` իր հայտում նշված էլեկտրոնային փոստից սույն հրավերում նշված` հանձնաժողովի քարտուղարի էլեկտրոնային փոստին ուղարկելու միջոցով:

Տեղեկությունների (փաստաթղթերի) էլեկտրոնային եղանակով փոխանակման դեպքում մասնակիցը տեղեկությունները (փաստաթղթերը) հաստատում է էլեկտրոնային թվային ստորագրությամբ, որի հավաստագիրը պետք է զետեղված լինի «Նույնականացման քարտերի մասին» Հայաստանի Հանրապետության օրենքով սահմանված կարգով տրամադրված նույնականացման քարտում, կամ տեղեկությունները (փաստաթղթերը) ուղարկում է հաստատված բնօրինակ փաստաթղթից արտատպված (սկանավորված) տարբերակով:

Հայաստանի Հանրապետության ռեզիդենտ հանդիսացող մասնակիցները հայտում ներառվող` իրենց կողմից հաստատվող փաստաթղթերը հաստատում են էլեկտրոնային թվային ստորագրությամբ, իսկ Հայաստանի Հանրապետության ռեզիդենտ չհանդիսացող մասնակիցները` այդ փաստաթղթերը ներկայացնում են հաստատված բնօրինակ փաստաթղթից արտատպված (սկանավորված) տարբերակով:

Հայտում ներառվող՝ էլեկտրոնային թվային ստորագրությամբ հաստատվող փաստաթղթերը չեն կնքվում:

**6. ՖԻՆԱՆՍԱԿԱՆ ՆԱԽԱՀԱՇՎԻ ԿԱԶՄՄԱՆ ՁԵՎԵՐԸ**

6.1 Ֆինանսական նախահաշվի կազմման ձևը ներկայացվում է սույն հրավերի N 2 հավելվածով:

Ընդ որում ֆինանսական նախահաշվի ընդհանուր գինը չի կարող գերազանցել սույն մասի 1.2 կետով նախատեսված բյուջեն:

**7. ՀԱՅՏԻ ԳՈՐԾՈՂՈՒԹՅԱՆ ԺԱՄԿԵՏԸ, ՀԱՅՏԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ԴՐԱՆՔ ՀԵՏ ՎԵՐՑՆԵԼՈՒ ԿԱՐԳԸ**

7.1 Կարգի 27-րդ կետի համաձայն՝ մասնակիցը, մինչև սույն հրավերի 1-ին մասի 5.2 կետում նշված` հայտերի ներկայացման վերջնաժամկետը, կարող է փոփոխել կամ հետ վերցնել իր հայտը։

**8. ՀԱՅՏԵՐԻ ԲԱՑՈՒՄԸ, ՔՆՆԱՐԿՄԱՆ ԿԱՐԳԸ ԵՎ ԳՆԱՀԱՏՄԱՆ ՉԱՓԱՆԻՇՆԵՐԸ, ՀԱՅՏԵՐԸ ՄԵՐԺԵԼՈՒ ՊԱՅՄԱՆՆԵՐԸ**

8.1 Հայտերի բացումը կկատարվի համակարգի միջոցով` **2026թ. փետրվարի 3-ին, ժամը 15:00-ին**:

8.2 Հայտերի բացման և գնահատման նիստում հանձնաժողովի նախագահը (իսկ նրա բացակայության դեպքում՝ նիստը նախագահողը) նիստը հայտարարում է բացված:

Համակարգում հանձնաժողովի բացող անդամների գործառույթներն աստիճանակարգված են: Աստիճանակարգումը որոշվում է հանձնաժողովի նախագահի կողմից: Հանձնաժողովի առաջին բացող անդամն իր կատարած նշումներով երկրորդ բացող անդամի դիտարկմանն է ներկայացնում բացման ենթակա այն հայտերի ցուցակը, որոնց համակարգը դիտել է որպես ներկայացված (պիտանի) հայտեր, որից հետո երկրորդ բացող անդամը հաստատում է իրեն ներկայացված հայտերի ցուցակը: Հաստատումից հետո բեռնվում է հայտերի բացման մասին արձանագրությունը (համակարգում՝ հաշվետվություն):

8.3 Հանձնաժողովի անդամը, հրավիրված փորձագետը (մասնագետը) կամ քարտուղարը չեն կարող մասնակցել հանձնաժողովի աշխատանքներին, եթե հայտերի բացման նիստին պարզվում է, որ հայտ է ներկայացրել այնպիսի մասնակից, որին անդամակցում է տվյալ կամ վերջինիս մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, ինչպես նաև ամուսնու ծնող, երեխա, եղբայր կամ քույր) կամ հայտ է ներկայացրել վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը կամ իրենց մերձավոր ազգակցությամբ կամ խնամիությամբ կապված անձի կողմից հիմնադրված կամ բաժնեմաս (փայաբաժին) ունեցող կազմակերպությունը: Եթե առկա է սույն կետով նախատեսված պայմանը, ապա հայտերի բացման նիստից անմիջապես հետո տվյալ ընթացակարգի առնչությամբ շահերի բախում ունեցող գնահատող հանձնաժողովի անդամը, հրավիրված փորձագետը (մասնագետը) կամ քարտուղարը ինքնաբացարկ է հայտնում տվյալ ընթացակարգից: Սույն կետում նշված անձինք ստորագրում են շահերի բախման բացակայության մասին հայտարարություն, որը կցվում է մրցույթի ընթացակարգի մասին արձանագրությանը: Այն անձինք, որոնք հանձնաժողովի աշխատանքներին մասնակցում են հայտերի բացման նիստից հետո հրավիրվող նիստերին, ստորագրում են սույն կետում նախատեսված հայտարարությունները:

8.4 Հանձնաժողովի անդամները հայտերի բացման նիստում որոշված ժամկետում, որը չի կարող պակաս լինել երեք աշխատանքային օրից, սույն հրավերով սահմանված կարգով գնահատում են մրցույթի մասին հայտերը և գնահատման թերթիկներում համապատասխան նշումներ կատարելու միջոցով մրցութային առաջարկների վերաբերյալ եզրակացություն են տալիս ու ստորագրում և քարտուղարին են փոխանցում գնահատման թերթիկների մեկական օրինակները: Սույն կետով նախատեսված ժամկետը չի կիրառվում, եթե հայտերի բացման նիստին ներկա հանձնաժողովի անդամների միաձայն որոշմամբ հայտերի գնահատման համար սահմանվում է դրանից պակաս ժամկետ:

8.5 Հանձնաժողովը գնահատում է փաստաթղթերի կազմման համապատասխանությունը հրավերով սահմանված պայմաններին։

8.6 Հայտի համապատասխանության դեպքում այն փոխանցվում է հետագա գիտական համապատասխանության և բովանդակային գնահատման:

8.7 Մրցույթի արդյունքներն ամփոփվում են հանձնաժողովի ամփոփիչ նիստում` հանձնաժողովի անդամների կողմից ներկայացված գնահատման թերթիկների հիման վրա: Հանձնաժողովն ընդունում է որոշում այն կազմակերպության (կազմակերպությունների) մասին, որի (որոնց) հետ կարող է կնքվել դրամաշնորհի տրամադրման` նվիրաբերության պայմանագիր, և այն կազմակերպության (կազմակերպությունների) մասին, որի (որոնց) հետ չի կարող կնքվել նման պայմանագիր: Մրցույթի արդյունքների ամփոփման նիստին հաջորդող աշխատանքային օրը նիստի արձանագրության հրապարակվում է պետական մարմնի պաշտոնական ինտերնետային կայքում:

8.8 Սույն հրավերով սահմանված պահանջներին ոչ համապատասխան ներկայացված հայտերը մերժվում են:

8.9 Հանձնաժողովի նիստերը դռնփակ են և կարող են անցկացվել նաև հեռավար:

Մասնակիցը կարող է պահանջել և երկու աշխատանքային օրվա ընթացքում ստանալ իր հայտի գնահատման արդյունքների վերաբերյալ տեղեկատվություն:

8.10 Քարտուղարը հանձնաժողովի անդամներին և մրցույթի մասնակիցներին պետական մարմնի անունից` կից գրությամբ ուղարկում (տրամադրում) է հանձնաժողովի նիստի արձանագրության պատճենը` այդպիսի պահանջ ստանալու օրվանից հետո մեկ աշխատանքային օրվա ընթացքում:

8.11 Հաղթող մասնակցի վերաբերյալ հանձնաժողովի որոշումը ղեկավարի կողմից հաստատվելու օրվան հաջորդող աշխատանքային օրը հանձնաժողովի քարտուղարը համակարգում նշում է ընթացակարգի բավարար գնահատված մասնակիցներին՝ նրանց դասակարգելով ըստ գնահատման արդյունքների:

**9. ՊԱՅՄԱՆԱԳՐԻ ԿՆՔՈՒՄԸ**

9.1 Հաղթող մասնակիցներին պայմանագիր կնքելու առաջարկը և կնքվելիք պայմանագրի նախագիծը հանձնաժողովի քարտուղարը տրամադրում է էլեկտրոնային եղանակով՝ նույն օրը համակարգի միջոցով այդ մասնակցի էլեկտրոնային փոստին ուղարկելով ծանուցում` պայմանագիր կնքելու առաջարկը տրամադրված լինելու մասին:

9.2 Եթե մասնակիցը պայմանագիր կնքելու մասին ծանուցումը և պայմանագրի նախագիծն ստանալու օրվանից` 10 աշխատանքային օրվա ընթացքում չի ստորագրում պայմանագիրը և պատվիրատուին ներկայացնում իր կողմից հաստատված պայմանագրի երկու օրինակը, ապա նա զրկվում է պայմանագիրը ստորագրելու իրավունքից։

9.3 Պետական մարմնի ղեկավարի կողմից պայմանագրի նախագիծը հաստատվում է մասնակցի կողմից հաստատված պայմանագրի օրինակները ստանալուց հետո 3 աշխատանքային օրվա ընթացքում և նույն օրը մեկ օրինակը վերադարձվում է պայմանագրի կողմ հանդիսացող մասնակցին:

9.4 Պայմանագիր կնքելու վերաբերյալ պատվիրատուի առաջարկը ստացած մասնակիցը համակարգի միջոցով ընդունում կամ մերժում է իրեն ներկայացված առաջարկը:

9.5 Պայմանագիրը կնքվելուն հաջորդող աշխատանքային օրը հանձնաժողովի քարտուղարը համակարգում ավարտում է ընթացակարգը:

**10. ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼԸ**

10.1 Կարգի 32-րդ հոդվածի համաձայն` մրցույթը չկայացած է հայտարարվում, եթե`

ա) հայտերից ոչ մեկը չի համապատասխանում հրավերի պայմաններին.

բ) ոչ մի հայտ չի ներկայացվել.

գ) Կարգի 34-րդ կետով նախատեսված դեպքերում պետական մարմնի ղեկավարը չի հաստատում հանձնաժողովի որոշումը.

դ) պայմանագիր չի կնքվում:

**ՄԱՍ II**

**ՀՐԱՀԱՆԳ**

**ԴՐԱՄԱՇՆՈՐՀԱՅԻՆ ՄՐՑՈՒՅԹԻ ՀԱՅՏԸ ՊԱՏՐԱՍՏԵԼՈՒ**

**1. ԸՆԴՀԱՆՈՒՐ ԴՐՈՒՅԹՆԵՐ**

1.1 Սույն հրահանգը նպատակ ունի օժանդակել մասնակիցներին հայտը պատրաստելիս։

1.2 Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հրահանգով առաջարկվող ձևերից տարբերվող` այլ ձևերով` պահպանելով պահանջվող վավերապայմանները։

1.3 Հայտերի ներկայացման լեզուն (լեզուներն են)՝ հայերեն:

**2. ԸՆԹԱՑԱԿԱՐԳԻ ՀԱՅՏԸ**

Ընթացակարգին մասնակցելու համար մասնակիցը համակարգի միջոցով ներկայացնում է հայտ: Հայտին կցվում են սույն հրավերով նախատեսված համապատասխան փաստաթղթերը (տեղեկությունները):

Մասնակիցը հայտով ներկայացնում է իր կողմից հաստատված`

1. **«Պիտանելիության չափորոշիչ».**
   1. ընթացակարգին մասնակցելու դիմում-հայտարարություն` համաձայն հավելված N 1-ի.

2.2 համատեղ գործունեության և համահեղինակության պայմանագիրը, եթե մասնակիցները գնման ընթացակարգին մասնակցում են համատեղ գործունեության կարգով (կոնսորցիումով).

* 1. կազմակերպության կանոնադրության և պետական ռեգիստրի վկայականի պատճենները/իրավաբանական անձի դեպքում/.
  2. մասնակցի գրավոր հավաստիացումը, որ հայտը ներկայացնելով ընդունում է սույն հրավերում և Հավելված 3-ի պայմանագրում նշված բոլոր պայմանները.
  3. սույն հրավերով նախատեսված` մասնակցի կազմած փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ)։ Եթե հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ
  4. համահեղինակների (եթե առկա է) և դրա նկատմամբ մտավոր սեփականության իրավունք ունեցող որևէ այլ անձի մասին տեղեկատվություն, ինչպես նաև նրանց իրավունքները հավաստող և նրանց հետ կնքված պայմանագրերի, համաձայնագրերի օրինակները (նշելով համահեղինակության համամասնությունները).

1. **«Ֆինանսական չափորոշիչ».**
   1. Ֆինանսական նախահաշիվը՝ համաձայն հավելված N 2-ի:
   2. Ֆինանսական նախահաշիվը ներառում է չափաբաժնի առաջարկը, որը համապատասխանում է սույն հրավերով սահմանված պայմաններին, նպատակներին և առաջնահերթություններին:
   3. Սույն հրավերով նախատեսված՝ մասնակցի կազմած փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ՝ գործակալ): Եթե հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթը:

**Հավելված N 1**

**«ՀՀԿԳՄՍՆԴՄ-1146/25-11/1» ծածկագրով**

**դրամաշնորհային մրցույթի հրավերի**

**ԴԻՄՈՒՄ-ՀԱՅՏԱՐԱՐՈՒԹՅՈՒՆ**

**դրամաշնորհային մրցույթին մասնակցելու**

հայտնում է, որ ցանկություն ունի մասնակցել  մասնակցի անվանումը

-ի կողմից **«ՀՀԿԳՄՍՆԴՄ-1146/25-11/1»**  հայտարարված  պատվիրատուի անվանումը

դրամաշնորհային մրցույթի չափաբաժնին (չափաբաժիններին) և  չափաբաժնի (չափաբաժինների) համարը

հրավերի պահանջներին համապատասխան ներկայացնում է հայտ՝ սույն դիմումին կցելով հրավերի 1-ին մասի 2.4 կետում նշված փաստաթղթերը:

-ն հայտնում և հավաստում է, որ հանդիսանում է

մասնակցի անվանումը

ռեզիդենտ:

երկրի անվանումը

-ի՝

մասնակցի անվանումը

* + հարկ վճարողի հաշվառման համարն է` (իրավաբանական անձ հանդիսանալու դեպքում) հարկի վճարողի հաշվառման համարը
  + էլեկտրոնային փոստի հասցեն է` .

էլեկտրոնային փոստի հասցեն

* գործունեության(բնակության) հասցեն է՝ .

գործունեության հասցեն

հեռախոսահամարն է՝ .

հեռախոսի համարը

Սույնով -ն հայտարարում և հավաստում է, որ՝

մասնակցի անվանում

բավարարում է **«ՀՀԿԳՄՍՆԴՄ-** **1146/25-11/1»** ծածկագրով դրամաշնորհային մրցույթի հրավերով սահմանված պահանջներին և պարտավորվում հաղթող մասնակից ճանաչվելու դեպքում, հրավերով սահմանված կարգով և ժամկետում կնքել պայմանագիր:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

մասնակցի անվանումը (ղեկավարի պաշտոնը, անուն ազգանունը) (ստորագրությունը)

Կ. Տ.[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

մասնակցի անվանումը (ղեկավարի պաշտոնը, անուն ազգանունը) ստորագրությունը

Կ. Տ.[[2]](#footnote-2)

**Հավելված 2**

**«ՀՀԿԳՄՍՆԴՄ-** **1146/25-11/1» ծածկագրով**

**դրամաշնորհային մրցույթի հրավերի**

**ՖԻՆԱՆՍԱԿԱՆ ՆԱԽԱՀԱՇԻՎ**

**ՏԱՍՆՄԵԿԵՐՈՐԴ ԴԱՍԱՐԱՆԻ ՀԱՆՐԱԿՐԹԱԿԱՆ ԱՌԱՐԿԱՅԻ ԴԱՍԱԳՐՔԻ**

**ԱՌԱՋԱՐԿ**

|  |  |  |  |
| --- | --- | --- | --- |
| **Հ/Հ** | **Ֆիզիկական կամ իրավաբանական անձի անվանումը** | **Չափաբաժնի անվանումը** | **Գնային առաջարկ**  **(տառերով և թվերով)** |
|  |  |  |  |
|  |  |  |  |
|  |  |  |  |

**Հավելված 3**

**«ՀՀԿԳՄՍՆԴՄ-** **1146/25-11/1» ծածկագրով**

**դրամաշնորհային մրցույթի հրավերի**

**ՊԵՏՈՒԹՅԱՆ ԿՈՂՄԻՑ ԴՐԱՄԱՇՆՈՐՀԻ ՁԵՎՈՎ ՏՐԱՄԱԴՐՎՈՂ ՖԻՆԱՆՍԱԿԱՆ ԱՋԱԿՑՈՒԹՅԱՆ ԳՈՒՄԱՐՆԵՐԻ ՕԳՏԱԳՈՐԾՄԱՆ ՄԱՍԻՆ ՊԱՅՄԱՆԱԳԻՐ- «ՀՀԿԳՄՍՆԴՄ-** **1146/25-11/1»**

 ք. Երևան « » 2026թ.

Հայաստանի Հանրապետության կրթության, գիտության, մշակույթի և սպորտի նախարարությունը (այսուհետ` պետական մարմին), ի դեմս գլխավոր քարտուղար \_\_\_\_\_\_\_\_\_\_\_\_\_\_\_\_\_\_\_\_ (այսուհետ` պետական մարմին), որը գործում է պետական մարմնի կանոնադրության հիման վրա, մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_-ի (այսուհետ` կազմակերպություն), որը գործում է կազմակերպության կանոնադրության հիման վրա, մյուս կողմից (այսուհետ` միասին` կողմեր), հիմք ընդունելով ՀՀ կառավարության 2022 թվականի դեկտեմբերի 29-ի ՀՀ 2023 թվականի պետական բյուջեի կատարումն ապահովող միջոցառումների մասին N 2111-Ն որոշումը (այսուհետ` որոշում), ինչպես նաև \_\_\_\_\_\_\_\_\_\_\_\_\_\_\_\_\_\_\_\_\_ դրամաշնորհային մրցութային հանձնաժողովի որոշումը հաստատելու մասին թիվ \_\_\_\_\_\_\_\_ և Հայաստանի Հանրապետության կրթության, գիտության, մշակույթի և սպորտի նախարարի \_\_\_\_\_\_\_\_\_\_\_\_\_\_\_\_\_\_\_ հրամանների դրույթները՝ «1146. Հանրակրթական ծրագիր» ծրագրի «11016. Կրթական հաստատությունների աշակերտներին դասագրքերով և ուսումնական գրականությամբ ապահովում» միջոցառման շրջանակներում կնքեցին սույն պայմանագիրը (այսուհետ` պայմանագիր)` հետևյալի մասին.

1. **Պայմանագրի առարկան և գինը**

 1.1. Սույն պայմանագրով պետական մարմինը պարտավորվում է կազմակերպությանը տրամադրել \_\_\_\_\_\_\_\_\_\_\_\_\_ ( ) ՀՀ դրամ գումարը փորձաքննություն անցած և դրա արդյունքում հաղթող ճանաչված հետևյալ դասագրքերի ստեղծման համար․

|  |  |  |
| --- | --- | --- |
| **N/N** | **Դասագրքի անվանումը** | **Գումարը՝ հազ․ դրամ** |
|  |  |  |
| **Ընդամենը գումարը** | |  |

1.2. Սույն պայմանագրով նախատեսված գումարի դիմաց կազմակերպությունը պետական մարմնին սույնով տրամադրում է նաև դասագրքի, դասագրքի մեթոդական ուղեցույցների, դասագրքի բովանդակությունը լրացնող կամ հարստացնող այլ ուսումնական (ուսումնաօժանդակ) նյութերի (բոլորը միասին՝ Դասագիրք) ՀՀ քաղաքացիական օրենսգրքով, ինչպես նաև Հեղինակային և հարակից իրավունքների մասին օրենքով նախատեսված օգտագործման (մասնավորապես՝ տպագիր օրինակ(ներ)ի վերարտադրման, տարածման, վարձույթով տալու և փոխատվության) իրավունք՝ անժամկետ, ՀՀ տարածքում (այսուհետ՝ Լիցենզիա):

**2. Կազմակերպության իրավունքները և պարտավորությունները**

2.1. Կազմակերպությունն իրավունք ունի`

2.1.1. Փորձաքննությունը անցնելու և հաղթող ճանաչվելու դեպքում պահանջելու վճարել իրեն հասանելիք գումարը.

2.1.2. պետական մարմնի կողմից գումարները չվճարվելու դեպքում միակողմանի լուծելու սույն պայմանագիրը և պահանջելու հատուցել իրեն պատճառված վնասները:

2.1.3. իր միջոցներով տպագրել և վաճառել Դասագիրքը Պատվիրատուի կամ ԴՏՀՏՇ հիմնադրամի կողմից նախատեսված համապատասխան խմբաքանակը առաջին անգամ տպագրելուց և դպրոցներին տրամադրելուց հետո:

**2.2. Կազմակերպությունը պարտավոր է`**

2.2.1. Պետական մարմնին տրամադրել Դասագրքի համահեղինակների և դրա նկատմամբ մտավոր սեփականության իրավունք ունեցող որևէ այլ անձի մասին տեղեկատվություն, ինչպես նաև նրանց իրավունքները հավաստող և նրանց հետ կնքված պայմանագրերի, համաձայնագրերի օրինակները:

2.2.2․ Կազմակերպությունը պարտավորվում է անվճար՝ սահմանված ժամկետում, վերացնել բովանդակային գնահատման արդյունքում նշված վրիպակները և այն դիտարկումները (բայց ոչ ավելի քան դասագրքի ծավալի 10%–ը), որոնք ընդունելի են Պատվիրատուի կողմից:

**3. Պայմանագրի արդյունքի հանձնման և ընդունման կարգը**

3.1 Պայմանագրի արդյունքն ընդունվում է պետական մարմնի և կազմակերպության միջև հանձնման-ընդունման ակտի ստորագրմամբ:

Մինչև պայմանագրով ստանձնած պարտավորությունների կատարման համար նախատեսված օրը ներառյալ կազմակերպությունը armeps էլեկտրոնային համակարգի միջոցով (գործողության իրականացման ձեռնարկը տեղադրված է www.armeps.am հասցեով գործող կայքի օգնություն բաժնում) պետական մարմնին է տրամադրում իր կողմից ստորագրված՝ հանձնման-ընդունման ակտը (հավելված N 2):

3.2 Եթե իրականացված միջոցառումը համապատասխանում է պայմանագրի պայմաններին, պետական մարմինը պայմանագրի 3.1-ին կետում նշված փաստաթղթերը ստանալու օրվան հաջորդող աշխատանքային օրվանից հաշված 15 աշխատանքային օրվա ընթացքում ստորագրում և armeps էլեկտրոնային համակարգի միջոցով կազմակերպությանն է տրամադրում իր կողմից ստորագրված հանձնման-ընդունման ակտը:

3.3 Եթե իրականացված միջոցառումը կամ դրա մի մասը չի համապատասխանում պայմանագրի պայմաններին, ապա պետական մարմինը չի ստորագրում հանձնման-ընդունման ակտը և պայմանագրի 3.2-րդ կետում նշված ժամկետում armeps էլեկտրոնային համակարգի միջոցով կազմակերպությանը հետ է վերադարձնում հանձնման-ընդունման ակտը՝ նշելով դրա չստորագրման համար հիմք հանդիսացած անհամապատասխանությունը: Սույն կետի կիրառման դեպքում պետական մարմինը ձեռնարկում է նման իրավիճակի համար պայմանագրով նախատեսված միջոցները և կազմակերպության նկատմամբ կիրառում է պայմանագրով նախատեսված պատասխանատվության միջոցներ։

3.4 Եթե պայմանագրի 3.2-րդ կետով սահմանված ժամկետում պետական մարմինը չի ընդունում պայմանագրի 3.1-ին կետում նշված փաստաթղթերը կամ չի մերժում դրա ընդունումը, ապա իրականացված միջոցառումը համարվում է ընդունված և պայմանագրի 3.2-րդ կետով սահմանված վերջնաժամկետին հաջորդող աշխատանքային օրը պետական մարմինը armeps էլեկտրոնային համակարգի միջոցով կազմակերպությանն է տրամադրում իր կողմից ստորագրված հանձնման-ընդունման ակտը:

**4. Վճարման կարգը և ժամկետները**

4.1. Կազմակերպությանը վճարումները կատարվում են հանձնման-ընդունման ակտի հիման վրա՝ հանձնման-ընդունման ակտը ընդունվելու օրվան հաջորդող 20 աշխատանքային օրվա ընթացքում, եթե ծրագրով սահմանված չեն վճարումների կատարման այլ կարգ և (կամ) ժամկետներ:

**5. Կողմերի պատասխանատվությունը**

5.1 Կազմակերպությունը պատասխանատվություն է կրում սույն պայմանագրով ստանձնած պարտավորությունների չկատարման կամ ոչ պատշաճ կատարման համար:

5.2 Պայմանագրով նախատեսված ծրագրի կատարման ժամկետը խախտելու դեպքում կազմակերպությունից յուրաքանչյուր ուշացված աշխատանքային օրվա համար գանձվում է տույժ` պայմանագրի 1.1 կետում նախատեսված գումարի 0,05 (զրո ամբողջ հինգ հարյուրերորդական) տոկոսի չափով։

5.3 Պայմանագրի 5.2-րդ կետով նախատեսված տուգանքը և տույժը հաշվարկվում և հաշվանցվում են ծառայություն մատուցելու արդյունքում կազմակերպությանը վճարման ենթակա գումարների հետ։

5.4 Պետական մարմնի կողմից պայմանագրի 3.1-ին կետով նախատեսված ժամկետի խախտման դեպքում Պատվիրատուի նկատմամբ յուրաքանչյուր ուշացված աշխատանքային օրվա համար հաշվարկվում է տույժ` վճարման ենթակա, սակայն չվճարված գումարի 0,05 (զրո ամբողջ հինգ հարյուրերորդական) տոկոսի չափով։

5.5 Պայմանագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվության են ենթարկվում ՀՀ օրենսդրությամբ սահմանված կարգով։

5.6 Տույժերի և (կամ) տուգանքի վճարումը Կողմերին չի ազատում իրենց պայմանագրային պարտավորությունները լրիվ կատարելուց։

**6. Պայմանագրի գործողության ժամկետը**

6.1. Պայմանագիրն ուժի մեջ է մտնում կողմերի ստորագրման պահից և գործում է մինչև կողմերի ստանձնած պարտավորությունների` ամբողջ ծավալով կատարումը:

**7. Անհաղթահարելի ուժի ազդեցությունը (ՖՈՐՍ-ՄԱԺՈՐ)**

7.1. Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսվանից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

**8. Եզրափակիչ դրույթներ**

8.1 Այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ մրցույթի գործընթացում, մինչև պայմանագրի կնքումը, պայմանագրի կողմը ներկայացրել է կեղծ փաստաթղթեր (տեղեկություններ և տվյալներ), կամ վերջինիս հաղթող կազմակերպություն ճանաչելու մասին որոշումը չի համապատասխանում սույն կարգի պահանջներին, ապա այդ հիմքերն ի հայտ գալուց հետո պետական մարմինը միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում, Հայաստանի Հանրապետության օրենսդրության համաձայն, հիմք կհանդիսանային պայմանագիրը չկնքելու համար: Ընդ որում՝ պետական մարմինը չի կրում պայմանագրի միակողմանի լուծման հետևանքով պայմանագրի կողմի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով պետական մարմնի կրած վնասներն այն ծավալով, որի մասով պայմանագիրը լուծվել է:

8.2 Եթե պայմանագիրն իրականացվում է համատեղ գործունեության (կոնսորցիումի) պայմանագիր կնքելու միջոցով, ապա այդ պայմանագրի մասնակիցները կրում են համատեղ և համապարտ պատասխանատվություն: Ընդ որում, կոնսորցիումի անդամի կոնսորցիումից դուրս գալու դեպքում պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները:

8.3 կազմակերպության կողմից ստանձնած պարտավորությունները չկատարելու կամ ոչ պատշաճ կատարելու հիմքով պայմանագիրն ամբողջությամբ կամ մասնակի միակողմանի լուծելու մասին ծանուցումը պետական մարմինը հրապարակում է իր պաշտոնական՝ [www.escs.am](http://www.escs.am/) կայքում՝ նշելով հրապարակման ամսաթիվը:

Կազմակերպությունը, պայմանագիրը միակողմանի լուծելու վերաբերյալ, համարվում է պատշաճ ծանուցված` ծանուցումը, սույն կետով սահմանված հրապարակվելուն հաջորդող օրվանից: Պայմանագիրը միակողմանի լուծելու մասին ծանուցումը սույն կետում նշված կայքում հրապարակվելու օրը պետական մարմինը այն ուղարկում է նաև կազմակերպության էլեկտրոնային փոստին:

8.4. Պայմանագրում կատարվող փոփոխությունները կամ լրացումներն իրավաբանական ուժ ունեն, եթե կազմված են գրավոր և ստորագրված են կողմերի կողմից:

8.5. Պայմանագիրը կնքվում է պայմանագրի կողմերի թվին համապատասխան թվով օրինակով, որոնք ունեն հավասարազոր իրավաբանական ուժ: Յուրաքանչյուր կողմին տրվում է պայմանագրի մեկ օրինակ:

8.6. Պայմանագրով նախատեսված պարտավորությունների չկատարման հետ կապված, ինչպես նաև սույն պայմանագրով չնախատեսված հարաբերությունները կարգավորվում են Հայաստանի Հանրապետության օրենսդրությամբ:

8.7. Սույն պայմանագիրը հանդիսանում է նաև ՀՀ Քաղաքացիական օրենսգրքով նախատեսված կողմերի միջև հեղինակային իրավահարաբերությունները կարգավորող հեղինակային պայմանագիր և մտավոր սեփականության այլ իրավունքների հետ կապված իրավահարաբերությունները կարգավորող լիցենզային պայմանագիր:

8.8. Կողմերը սույնով համաձայնվում են, որ Դասագրքի հետագա վերամշակում, վերադաշնակում, նկարազարդում, հարմարեցում և որևէ այլ ձևով վերափոխում կարող է կատարվել բացառապես կողմերի համաձայնությամբ՝ լրացուցիչ համաձայնագիր կնքելու կամ սույն Պայմանագրում փոփոխություն կատարելու միջոցով:

8.9. Կողմերը հավաստիացնում և երաշխավորում են, որ ունեն համապատասխան բոլոր իրավունքները, համաձայնությունները և թույլտվությունները ստորագրելու սույն պայմանագիրը և ստանձնելու դրանով նախատեսված պարտավորությունները:

8.10. Կազմակերպությունը սույնով հավաստիացնում և երաշխավորում է, որ.

8.10.1. Դասագիրքը չի խախտում որևէ անձի հեղինակային կամ մտավոր սեփականության որևէ այլ իրավունք,

8.10.2. սույն պայմանագրի ստորագրումը չի հանգեցնի Դասագրքի որևէ համահեղինակի (եթե առկա է) իրավունքի խախտման,

8.10.3 ձեռք են բերվել բոլոր այլ հեղինակների, համահեղինակների և իրավատերերի (եթե առկա են) գրավոր համաձայնություններն ու թույլտվությունները սույն պայմանագիրը ստորագրելու համար,

8.10.4 որևէ անձի կողմից պետական մարմնի դեմ հեղինակային իրավունքների կամ որևէ այլ մտավոր սեփականության իրավունքի խախտման վերաբերյալ պահանջ, բողոք կամ հայցադիմում ներկայացնելու դեպքում կազմակերպությունը ներգրավվելու է տվյալ վեճում (այդ թվում որպես պատասխանող՝ դատական հայցի դեպքում), պաշտպանելու է պետական մարմնին և հատուցելու է պետական մարմնին հասցված որևէ վնաս (եթե առաջանա):

**9. Կողմերի հասցեները, բանկային վավերապայմանները և ստորագրությունները**

|  |  |
| --- | --- |
| Պայմանագրի կողմ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_  հհ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ \_\_\_\_\_\_\_\_\_\_\_\_\_\_\_\_\_\_\_\_\_\_\_ | Պետական մարմին  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_\_\_\_  հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Հավելված 1  
**« » 2026թ.-ին  
կնքված N «ՀՀԿԳՄՍՆԴՄ- 1146/25-11/1» պայմանագրի**

ՎՃԱՐՄԱՆ ԺԱՄԱՆԱԿԱՑՈՒՅՑ\*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Միջոցառման | | | | | | | | | | | | | | |
| N/N | Անվանումը | Կատարման դիմաց վճարումները նախատեսվում է իրականացնել 20 թ-ին` ըստ ամիսների, այդ թվում\* | | | | | | | | | | | | |
|  |  | **հունվար** | **փետրվար** | **մարտ** | **ապրիլ** | **մայիս** | **հունիս** | **հուլիս** | **օգոստոս** | **սեպտեմբեր** | **հոկտեմբեր** | **նոյեմբեր** | **դեկտեմբեր** | **Ընդամենը գումար** |
| 1 |  |  |  |  |  |  |  |  |  |  |  |  |  |  |

\* Վճարման ենթակա գումարները ներկայացվում են աճողական կարգով:

|  |  |
| --- | --- |
| Պայմանագրի կողմ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_  հհ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ \_\_\_\_\_\_\_\_\_\_\_\_\_\_\_\_\_\_\_\_\_\_\_ | Պետական մարմին  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  գտնվելու վայրը \_\_\_\_\_\_\_\_\_\_\_\_\_\_\_\_\_  հհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  հվհհ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**ԱԿՏ N**

**ՊԱՅՄԱՆԱԳՐԻ ԿԱՄ ԴՐԱ ՄԻ ՄԱՍԻ ԿԱՏԱՐՄԱՆ ԱՐԴՅՈՒՆՔՆԵՐԻ**

**ՀԱՆՁՆՄԱՆ-ԸՆԴՈՒՆՄԱՆ**

« » « » 20 թ.

Պայմանագրի /այսուհետ` Պայմանագիր/ անվանումը` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պայմանագրի կնքման ամսաթիվը` «\_\_\_\_» «\_\_\_\_\_\_\_\_\_\_\_\_\_\_\_\_\_\_» 20.. թ.

Պայմանագրի համարը` \_\_\_\_\_\_\_\_\_\_

Պետական մարմինը և Պայմանագրի կողմը՝ հիմք ընդունելով պայմանագրի կատարման վերաբերյալ ներկայացված ----- հաշվետվությունը, կազմեցին սույն արձանագրությունը հետևյալի մասին.

Պայմանագրի շրջանակներում Պայմանագրի կողմը իրականացրել է հետևյալ միջոցառումները՝

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| N | Իրականացված միջոցառման | | | | | | | | |
| անվանումը | գործառույթի համառոտ նկարագիրը | արդյունքը | | | կատարման ժամկետը | | Վճարման ենթակա գումարը /հազար դրամ/ | Վճարման ժամկետը /ըստ պայմանագրի/ |
| ըստ պայմանագրի | | փաստացի | ըստ պայմանագրի | փաստացի |
|  |  |  |  |  | |  |  |  |  |
|  |  |  |  |  | |  |  |  |  |

 Սույն արձանագրության երկկողմ հաստատման համար հիմք հանդիսացած հաշիվ ապրանքագիրը և հաշվետվությունը հանդիսանում են սույն արձանագրության բաղկացուցիչ մասը և կցվում են:

|  |  |
| --- | --- |
| Ծառայությունը հանձնեց | Ծառայությունն ընդունեց |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ստորագրություն |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ազգանուն, անուն |
| Կ.Տ. | Կ.Տ. |

1. [↑](#footnote-ref-1)
2. [↑](#footnote-ref-2)